Държавен вестник, бр. 25, 2010 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  25
Чл. 160. (1) При прекратяване на договора 
за военна служба и освобождаване от военна 
служба служебното дело на военнослужещия 
се съхранява във военното формирование до 
3 години с копие на АСК. 
(2) Азбучните служебни карти на военнослу­
жещите по ал. 1 (оригинал) с приложени копия 
на разрешенията за достъп до класифицирана 
информация се изпращат във военното окръжие 
по постоянен адрес на военнослужещия.
(3) След изтичането на срока по ал. 1 в 
съответния архив от служебните дела на воен­
нослужещите се изпращат следните документи: 
1. автобиография; 
2. копие на АСК;
3. служебен картон за награди, отличия и 
наказания; 
4. последна атестация.
(4) При освобождаване от военна служба на 
офицери със звание „полковник“ („капитан I 
ранг“) и по-високи копие от служебното дело 
се изпраща в структурата по управление на 
човешките ресурси на министъра на отбраната.
(5) След навършване на пределна възраст за 
отчет в мобилизационния резерв АСК се изпра­
щат от военните окръжия в съответния архив.
Чл. 161. Достъп до служебните дела се пре­
доставя при условията и по реда на Закона за 
защита на личните данни.
Чл. 162. (1) Военнослужещият има право 
на достъп до служебното си дело. 
(2) При освобождаване от военна служба 
военнослужещият има право да получи заверено 
копие от служебното си дело с изключение на 
документите, представляващи класифицирана 
информация.
Допълнителна разпоредба
§ 1. По смисъла на правилника:
1. „Пълна ликвидация“ е закриване на 
структура на Министерството на отбраната, 
на структура на пряко подчинение на минис­
търа на отбраната  или на структура (военно 
формирование) от Българската армия с акт на 
министъра на отбраната въз основа на акт на 
Министерския съвет. 
2. „Частична ликвидация“ е закриване на част 
от структура на Министерството на отбраната, 
на част от структура на пряко подчинение на 
министъра на отбраната или на част от струк­
тура (военно формирование) от Българската 
армия с акт на министъра на отбраната въз 
основа на акт на Министерския съвет. 
3. Организационно-щатните промени се из­
вършват със заповед на министъра на отбраната 
в изпълнение на акт на Министерския съвет, в 
резултат на което се извършват промени в ут­
върдените длъжностни разписания на отделните 
военни формирования и съответни структури. 
Преходни и заключителни разпоредби
§ 2. Правилникът се приема на основание 
§ 45, ал. 1 от преходните и заключителните раз­
поредби на Закона за отбраната и въоръжените 
сили на Република България във връзка с § 154, 
ал. 1 от преходните и заключителните разпо­
редби на Закона за изменение и допълнение 
на Закона за отбраната и въоръжените сили 
на Република България (ДВ, бр. 16 от 2010 г.).
§ 3. До 31 декември 2012 г. офицерите от 
кариерно поле „командно“ могат да заемат 
длъжности, изискващи военно звание „майор“ 
(„капитан III ранг“), без да са придобили обра­
зователно-квалификационна степен „магистър“ 
по специалности от професионално направление 
„Военно дело“ във военни академии. 
§ 4. До 31 декември 2012 г. офицерите със 
звание „подполковник“ („капитан II ранг“) от 
кариерни полета „логистично и инженерно-тех­
ническо“, „комуникационно-информационно“ и 
„административно“ могат да заемат длъжности, 
изискващи военно звание „подполковник“ („ка­
питан II ранг“), без да са придобили образова­
телно-квалификационна степен „магистър“ по 
специалности от професионално направление 
„Военно дело“ или „Национална сигурност“ 
във военни академии.  
§ 5. До 31 декември 2012 г. офицерите, 
които притежават военно звание „полковник“ 
(„капитан I ранг“), могат да заемат длъжности, 
изискващи военно звание „полковник“ („капитан 
I ранг“), без да са завършили стратегически 
курс (висш щабен курс) или курс по мени­
джмънт на отбраната.
§ 6. Офицерите от кариерни полета „логис­
тично и инженерно-техническо“, „комуникаци­
онно-информационно“ и „административно“, 
завършили до 1 септември 2010 г. стратегически 
курс (висш щабен курс или щабен курс) във 
военни академии в страната и в чужбина, могат 
да се повишават в офицерско звание „полко­
вник“ („капитан I ранг“) и да заемат длъж­
ности, изискващи военно звание „полковник“ 
(„капитан I ранг“), ако са придобили образова­
телно-квалификационна степен „магистър“ по 
специалности от професионално направление 
„Военно дело“ или „Национална сигурност“ 
във военни академии или приравнени на тях 
специалности, придобити във висши училища 
и колежи в чужбина, и са налице изискванията 
на чл. 21.  
§ 7. До 31 декември 2012 г. на длъжности, 
изискващи по длъжностно разписание военно 
звание „младши сержант“ или „сержант“, могат 
да се назначават войници, притежаващи военно 
звание „ефрейтор“. 
§ 8. На войниците, които към датата на 
влизане в сила на този правилник са завършили 
обучание в I и II сержантски модул във висше